**Referat af bestyrelsesmøde i Fransklærerforeningen, lørdag den 5. september 2009**

**kl. 13-17 hos Marianne i Vanløse**

***Tilstede: Tine Brandt, Annette Gregersen, Lisbeth Verstraete Hansen, Kirsten Kirkelund, Jytte Mulbjerg, Ulla Pedersen, Marianne Villemoes, Frank Østergaard, Lisbeth Østergaard.***

***Afbud fra: Barbara Greisen.***

**1. Præsentation**

**Punktet bortfaldt**

**2. Valg af dirigent:**

**Frank Østergaard**

**3. Valg af referent:**

**Helle Boelt Hindsgaul**

**4. Godkendelse af dagsorden**

**Dagsorden godkendt med mindre tilføjelser. Punktet Mødeplan (punkt 26 i udkast til dagsorden) rykkedes op som nyt punkt 5a.**

**5. Godkendelse af referat**

**Referat af sidste bestyrelsesmøde den 25.4.2009 godkendt.**

**5a. Mødeplan:**

**Det**[**tidligere**](http://www.fransklaererforeningen.dk/fusion/files/articles.php?article_id=24)**aftalte bestyrelsesmøde den 24. oktober aflystes, men flere mødes til årsmødet for regionalrepræsentanter fredag den 2. oktober i Middelfart, og man kan aftale arbejdsmøder f.eks. mellem dem der har opgaver op til generalforsamlingen eller andet. Bestyrelsesmøde før generalforsamlingen den 14. november kl. 10. Der planlægges med et bestyrelsesmøde i den nye bestyrelse lørdag den 6. februar 2010. Muligheden af at lægge bestyrelsesmøde på en arbejdsdag i løbet af ugen ma-fr som andre faglige foreninger gør, drøftedes, men det viste sig ikke muligt.**

**6., 7. og 8. Regnskab og budget, revisorer, kassererjobbet.**

**Regnskab 2008: Bestyrelsesposten ser høj ud. Det vil være hensigtsmæssigt at splitte posten op: transport, telefon, generalforsamling. Det vil gøre regnskabet mere gennemskueligt også ift. fremlæggelsen på generalforsamlingen. Der er flere steder som kunne udspecificeres. Hvad dækker kontordrift, – andet? Vi beder kassereren udspecificere.**

**Barbara er gået på pension og ønsker efter mange års stort arbejde for foreningen at afgive kassererjobbet. Hvad skal der ske med regnskab og medlemsregistrering? Skal vi have hjælp udefra? Kirsten tilbyder at undersøge hvad professionel hjælp koster. Kirsten tilbyder fortsat at tage sig af kursusregnskaberne, Helle vil gerne sættes ind i arbejdet med medlemsregistreringen. Hvor lang tid skal overgangsperioden være?**

**Regnskabsoversigt aug. 2009: Tallene er lidt svære at gennemskue uden Barbara til at forklare. Bestyrelsesudgifter ønskes udspecificeret på møder og telefonpenge. Bestyrelsen tager oversigten til efterretning. Helle har fremsendt forslag til budget. Vi har justeret på tallene, og det hænger stadig sammen. Helle renskriver. Der skal desuden skilles nogle poster ad så det er lettere at redegøre for på generalforsamlingen. Der skal vælges revisorer på generalforsamlingen, vi spørger de nuværende og evt. nye.**

**9. Ansøgninger om støtte**

**Vi skal have skaffet penge til kassen. Frank har søgt ambassaden, men vi har ikke hørt nyt. Vi kan prøve at undersøge mulighederne hos OIF (Organisation Internationale de la Francophonie), det prøver Lisbeth V.H. ift. jubilæumsnummeret af Fransk Nyt. TV 5 støtter den svenske fransklærerforening, vil de støtte os? Tine vil gerne påtage sig fundraising.**

**10. Årsmøde for regionalrepræsentanter**

**Alle repræsentanter har meldt sig! Flot. Bestyrelsen bliver repræsenteret af 5 medlemmer: Frank, Kirsten, Lisbeth Ø., Tine, Ulla. Det er ikke sikkert at Dorte Fristrup kan komme. Michel Fournier skal fortælle om Frankrig lige nu. Geneviève Munck fra den franske boghandel i Århus fortæller om litteraturen lige nu. Tine**[**finder**](http://www.fransklaererforeningen.dk/fusion/files/articles.php?article_id=24)**ud af om der kan komme et oplæg f.eks. om den nye bog på Gyldendal ”entrées” af Mette Bering og Mimi Sørensen.**

**Tine beder deltagerne om at søge om at få deres skoler til at betale for deres deltagelse som et kursus. Der tilstræbes arrangeret samkørsel til Middelfart.**

**Listerne over regionsrepræsentanterne skal opdateres på hjemmesider**[**www.fransklaererforeningen.dk**](http://www.fransklaererforeningen.dk/)**og**[**www.emu.dk/gym/fag/fr/foreningen/nyindex.html**](http://www.emu.dk/gym/fag/fr/foreningen/nyindex.html)**og i Fransk Nyt. Nye regionalrepræsentanter er Christine Léturgie, Marie Kruse Skole**[**CL@mks.dk**](mailto:CL@mks.dk)**og Olga Thrane, Hjørring Gymnasium**[**OT@hj-gym.dk**](mailto:OT@hj-gym.dk)**. De bydes et stort velkommen til arbejdet i foreningen.**

**11. Udviklingskurser**

**10.000 kr. i overskud overføres til foreningen. Det er grammatikkurset der har givet det fine overskud. Der er tre kurser på vej: Fokuseret lytning er udbudt i efteråret 2009, metodisk tilgang til ikke-litterære tekster er udbudt i foråret 2010 samt cooperative learning i sprogundervisningen, som er udbudt til foråret 2010.**

**Der er desværre mange kolleger der ikke mere får lov at tage på kursus. Skolerne glemmer, at lærerne har ret til mindst 4-6 kursusdage. Der er stadig problemer med annonceringen af kurserne i foråret fordi GL kun sender et årskatalog ud, men ikke et katalog ud før jul. Ulla annoncerer alle mulige andre steder for at få fat i så mange som muligt. Det er svært at nå at have kurserne i foråret på plads så de er klar til årskataloget. Der kommer dog et appendix fra GL i Gymnasieskolen inden jul. Det har deadline den 2.11.2009. Deadline til årskataloget 2010-2011 har deadline den 15.3.2010, evt. kan ifølge skrivelse fra GL blot foromtale/grovskitse indsendes.**

**Der er oprettet en pulje i Uvm til et ekstra projekt om anvendelsesorienteret undervisning og klima, hvortil der er søgt midler. Der mangler en italiensklærer som udviklingslærer til projektet. Til den næste ansøgningsrunde søges om tilskud til ”metodiske tilgange til litterære tekster og medialisering i sprogundervisningen”.**

**12. Udlandskurser**

**Pariskurset i uge 38/2009: der er 25 deltagere. Programmet er på plads. Ulla Palmgren og Marianne Villemoes har udsendt en fin mappe med kursusmateriale til deltagerne. Québec: Over 20 deltagere, og det kører også fint. Lars Damkjær og Signe Flyckt Damkjær er kursusledere. La Réunion: Planlægningen v. Kim Boye er gået i gang. Lisbeth Ø. undersøger om Marocco er en mulighed, evt. i tværfaglig sammenhæng.**

**13. Regionalkurser**

**L’actualité-kurset i Kbh. med Ulla Palmgren og Jean-Pierre Mabire har pt. 28 deltagere. Der er noget færre tilmeldt i Aalborg og Middelfart, men de ligger senere. Der kommer bl.a. opslag i Fransk Nyt. Dorte Fristrup vil givetvis bruge tid på kurserne på den forestående omlægning af læreplaner i de gymnasiale uddannelser. Disse skal drøftes bredt også i og med de faglige foreninger i sept-okt.**

**Der er lokale initiativer, således et regionalkursus i København (Mette Nørbjerg Yde) til 300 kr. med Jeannet Ulrikkenholm den 23.10.**

**Gode ideer til oplægsholdere til sådanne kurser i øvrigt er f.eks. Arlette Andersen der overlevede kz-lejr, Dorte Myrup (Vietnam).**

**14. Nyt fra fraktionerne**

**Professionshøjskolerne: Kun Zahle har oprettet hold (15 studerende, heraf mange på åben udd., og lærere der får lov at tage et ekstra linjefag), men fransk udbydes på flere. Der er kommet flere franskstuderende. Og der er håb om flere franskhold med det store optag dette skoleår. Tallet 6 (et tal fra nov. 2008) nye studerende med fransk linjefag er m.a.o. ad forskellige veje vokset til nu 15. Der er grundlag for en svag optimisme. Faget er ikke dødt. En undersøgelse viser at 75 % af franskundervisningen varetages af linjefagsuddannede fransklærere i grundskolen. Det tyder godt, men kan det holde? Haarder er indstillet på at finansiere ekstra linjefag inden for nogle områder. Annette skal til møde om efteruddannelseskurser. Næste nummer af tidsskriftet Sprogforum udkommer med artikler fra hvert fag. Annette har bidraget for fransk, og Frank har skrevet kronikken til dette nummer.**

**Grundskolen: Har diskuteret om materialebasen er for kedelig eller blot saglig. Hvor mange bruger den? På Helles mailingliste er der mange der skifter e-mailadresser, og det gør kontakten til medlemmerne svær. Helle afventer en opdateret medlemsoversigt for grundskolen.**

**Handelsskolen: 25. oktober er der årsmøde hvor Dorte Fristrup, Ulla Pedersen og Kim Boje står for oplæggene. Fraktionen fik et godt tilbud fra Jørgensens Hotel i Horsens.**

**15. Nyt fra de videregående uddannelser (Lisbeth V.H.)**

**Antallet af nye franskstuderende pr. 1.9.2009 er ikke gået frem, stagnerer i bedste fald: KU- 30 førsteprioriteter til fransk; ÅU- 18 nye studerende; Handelshøjskolen CBS - 26 ansøgere; RUC- 6-10 på basisforløbet. Fællesbestyrelsen besluttede at opsupplere Lisbeth Verstraete Hansen som medlem af bestyrelsen som repræsentant for de videregående uddannelser efter reglerne i vedtægterne § 7a, 2. afsnit og hilste hende et stort velkommen som medlem af bestyrelsen.**

**16. Fransk Nyt**

**Lisbeth Ø.: Næste blad med tema om tegneserier er på vej. Næste igen bliver om linguistik og sprog, og der er allerede tilsagn. Bestyrelsen inviteres til at komme med ideer. Deadline er ca. 1. marts 2010.**

**17. Jubilæumsnummer**

**Artikler til nummeret der skal udkomme inden 1.11.: forord fra Frank, Lisbeth V.H.s artikel om frankofoni, Hans Bangs artikel i Fransk Nyt i 1984 om fransk i latinskolen 1809-1984 genoptrykkes, Dorte Fristrups og Lars Damkjærs opfølgende artikel for de sidste 25 år er næsten klar. Frank sørger for at indsamle de sidste. Den franske ambassadør har ikke meldt tilbage angående vores forespørgsel om at bidrage med en artikel, det er også fransk feriesæson.**

**Har vi råd til 48 sider frem for 30? Ja, det tager vi os råd til. Hvem vil hjælpe med illustrationer? Vi sender frankofone billeder til Lisbeth Ø.**

**21. Internationalt**

**Lisbeth Ø. er i samarbejde med foreningerne i Nederlandene og England og er i gang med at lave en artikelbank.**

**22. Orientering om Cirius (Annette)**

**Der er masser af penge til programmerne, men der skal altid være samarbejde, f.eks. et skolesamarbejde, mellem 3 lande inden der søges. På Cirius**[**www.ciriusonline.dk**](http://www.ciriusonline.dk/)**ligger adresserne på dem der giver kursustilskud, åbne for alle EU-lande. Man kan få tilskud hvis man søger et af dem. Annette uddelte en oversigt over kursusudbyderes internetsider, bl.a.: Accord – école de langues:**[**www.prof-fle.com**](http://www.prof-fle.com/)**og Ecole EFI Paris:**[**www.efiparis.com**](http://www.efiparis.com/)

**Følgende punkter måtte udsættes til drøftelser på årsmødet for regionalrepræsentanter den 2.10.2009, på bestyrelsesmødet den 14.11.2009, til afklaring på evt. arbejdsgruppemøde(r) samt via mail:**

**23. Generalforsamling den 14.11. på Ordrup Gymnasium kl. 13-17 med foredrag af Hans Boll-Johansen**

**24. Kandidater til bestyrelsen, Kirsten genopstiller ikke efter mange års engageret arbejde, Bo er udtrådt af bestyrelsen pga job i Bruxelles. Marianne er på valg. Frank er på valg.**

**25. Ja til sprog, der bliver en sprogpolitisk konference den 20.11.2009 i Folketingets fællessal. De politiske partiers ordførere inviteres.**

**26. Evt.**